မိန်းမတစ်ယောက်
အမယ်ရ်ဘုရင်ဘာမယ်ရဲ့ သမီးတော် မင်းသမီးဂျိုဓာပါ
ကျွန်တော်မျိုးတို့ ဘုရားကျောင်းကို သွားရောက်လုယက်ခဲ့ပါတယ်
ဒါပေမဲ့ မင်းသမီးဂျိုဓာက သူ့ရဲမက်တွေနဲ့
ဘယ်လိုရောက်လာမှန်း မသိပါဘူး
တိုက်ပွဲဖြစ်ချိန်မှာတောင် သူ့လုံခြုံရေးကို မမှုဘဲ
သူ့ရဲမက်တွေအားလုံးကို ကျွန်တော်မျိုးတို့နဲ့ တိုက်ခိုက်စေခဲ့ပါတယ်
သူတို့ဘက်က ၁၆ ဦး ကျပါတယ် ကျွန်တော်မျိုးတို့ဘက်က ၇ ဦးပဲ ကျပါတယ်
၇ ယောက်က အယောက် ၇ဝ​ ကို နိုင်သင့်တယ် မဟုတ်ဘူးလား
ခွင့်လွှတ်တော်မူပါ အရှင်
ဒါပေမဲ့ မင်းသမီးဂျိုဓာဟာ ချောမောလှပလွန်းတာကြောင့်
ကျွန်တော်မျိုးတို့အားလုံး ငေးမောမိကြောင်းပါ
ဒါဆို သူ့အလှဂုဏ်ကို ဖော်ကျူးပြစမ်း
သူဟာ ကန္တာရ နှင်းဆီတစ်ပွင့်လိုပါပဲ အရှင်
သူ့မျက်နှာတော်ဟာ ပြစ်မျိုးမှဲ့မထင်ပါ
သူ့အသားအရေဟာ ကတ္တီပါလို ချောမွတ်လှပါတယ်
သူ့ခန္ဓာကိုယ်ဟာ ဆွဲဆောင်မှု ရှိလွန်းတာကြောင့်
ကျွန်တော်မျိုး မငေးဘဲ မနေနိုင်ခဲ့ကြောင်းပါ အရှင်
အရောင်အသွေးစုံတဲ့ အဝတ်တွေ သွားဝတ်စမ်း
အားလုံး ကခုန်ပြီး အောင်ပွဲခံကြ
ဒါနဲ့ အဲဒီမင်းသမီးနာမည်က ဘယ်သူ
ဂျိုဓာ ပါ
ဂျိုဓာ
ဘာဖြစ်ခဲ့တာလဲ ဂျိုဓာ
ဘယ်သူလုပ်တာလဲ
ဆန်ဂရမ်ဆင်း ဂျိုဓာကို မောင်မင်း မကာကွယ်ဘူးလား
မဂိုတွေ ဘုရားကျောင်းကို ဝင်တိုက်ပါတယ်
ကျွန်တော်မျိုး မင်းသမီးကိုကယ်ခဲ့ပါတယ် ဒါပေမဲ့ သူတို့က မိုတီဘိုင်ကိုဖမ်းသွားပါတယ်
သူ့ကိုလည်း ကျွန်တော်မျိုး ကယ်ခဲ့ကြောင်းပါ
ဒါပေမဲ့ မိုတီဘိုင်က သေကြောင်းကြံဖို့ ကြိုးစားပါတယ်
မင်းသမီးက သူ့ကို တားပါတယ်
အဲဒီအချိန်မှာ အခုလို..
မကြာခင် ရှင့်သမီးတော် ပြန်လာတဲ့အခါ
သူ့နဖူးမှာ မြေနီမှုန့်တွေ ပေကျံလာလိမ့်မယ်
သူနဲ့လက်ဆက်မယ့်မင်းမျိုးနွယ်ကို ရှင်သိရလိမ့်မယ်
ဆန်ဂရမ်ဆင်း တပ်လှန့်လိုက်
နန်းတော်ပင်မတံခါးကို ပိတ်ထား
နန်းတော်ထဲကို လူစိမ်း မဝင်စေနဲ့
ပြောင်းလဲသွားတဲ့ အခြေအနေတွေကြောင့်
ပွဲတော်ကို ရပ်နားခွင့်ပြုပါ
တပည့်တော်ကို ခွင့်လွှတ်တော်မူပါ
မယ်တော်..ဘာဖြစ်တာလဲ
လာခဲ့
အားလုံးသွားကြ
ဘာလုပ်တာလဲ မယ်တော်
မိုတီဘိုင်က အသက်လုနေရတဲ့အချိန်မှာ မယ်တော်က..
နင့်ကိုယ်နင် မှန်ထဲမှာကြည့်လိုက်ဦး
အမယ်ရ်ရဲ့မင်းသမီးနဲ့မတူတော့ဘူး ဂျစ်ပစီနဲ့တူနေပြီ
နဖူးမှာ မြေနီမှုန့်တွေနဲ့ ဆံပင်ကလည်း ဖရိုဖရဲနဲ့
သမီးတော်တို့ကို မဂိုတွေတိုက်ခိုက်လို့ပါ မယ်တော်
နဖူးမှာ မြေနီမှုန့်တွေကို ဘာလို့ အကြာကြီး ထားရတာလဲ
- မယ်တော် - ဘာလို့ ထားထားတာလဲ
- မယ်တော် - ဘာလို့လဲ
ဘာလို့ စိတ်တိုနေတာလဲ
မပူပါနဲ့ ရံရွေတော်တွေကို သုတ်ခိုင်းလိုက်ပါ့မယ်
မရဘူး..ထိုင်
- ငါ့သမီးတော် ဘာမှမဖြစ်ရဘူး - မယ်တော်
ဘာမှ မဖြစ်စေရဘူး
သမိုင်းကို မပြောင်းရဘူး
သူ့ဟောကိန်း မမှန်စေရဘူး
- သမီးတော် ဘာမှမဖြစ်ရဘူး - မယ်တော်..ဘာလုပ်တာလဲ
ဘာဟောကိန်းလဲ..ဘယ်သူ့အကြောင်းလဲ မယ်တော်ဘာတွေပြောနေတာလဲ
သမီးတော် သိစရာမလိုဘူး
အခုကစပြီး နန်းတော်အပြင်ကို ထွက်ရဲထွက်ကြည့်
သမီးတော် နောင်တရစေမယ်
မယ်တော်ဘာတွေပြောနေတာလဲ
အဝတ်တွေလဲလိုက်
သမီးတော်လေး ဘာမှမဖြစ်စေရဘူး
ဘာမှ မဖြစ်စေရဘူး
ဘာတွေဖြစ်မှာမို့လို့လဲ မယ်တော်
ရှင်းရှင်းပြောတော်မူပါ ဘာဖြစ်လို့လဲ
အခုမှ ငါ့သမီးတော်နဲ့ တူသွားတော့တယ် ဂျိုဓာရယ်
ဒါဆို ဂျိုဓာကို ပြောပြပါ
ဘာဖြစ်လို့လဲ မယ်တော်
နေ့လယ်က မယ်တော် စက်တော်ခေါ်တုန်းက
အိပ်မက်ဆိုး မြင်မက်လို့ပါ
သမီးတော်ကို အဲဒီလောက်တောင် ချစ်တာလား
သမီးတော် ဒုက္ခကြုံနေတဲ့အချိန်မှာ
မယ်တော် စိတ်တွေလေးနေတယ်ပေါ့နော်
မယ်တော် ကတိပေးတယ် ဂျိုဓာ
သမီးတော်ရဲ့လမ်းကြောင်းမှာရှိနေတဲ့ ခလုတ်တံသင်းတွေအားလုံးကို မယ်တော်ဖယ်ရှားမယ်
ကံလမ်းကြောင်းကို မယ်တော်ပြောင်းလဲမယ် အကယ်၍
နတ်မင်းကြီးက ကံကြမ္မာဆိုးအဖြစ် ရောက်လာမယ်ဆိုရင်တောင်
မယ်တော် သူ့ကိုရင်ဆိုင်မယ်
သမိုင်းဟာ စစ်သည်တော်တွေကို ရွေးချယ်ပေးတယ်
ဇာတ်လမ်းတွေရဲ့ဇာတ်ကောင်တွေကိုလည်း ရွေးချယ်ပေးတယ်
သမိုင်းဟာ အိန္ဒိယမှာတော့ ဂျိုဓာနဲ့ အက္ကဘာကို ရွေးချယ်ခဲ့တယ်
သူတို့နှစ်ဦးတွေ့ဖို့ မဖြစ်နိုင်ပေမဲ့ ဆုံစည်းခဲ့တယ်
သမိုင်းဟာ သူ့ရဲ့အချစ်ဇာတ်လမ်းထဲက ဇာတ်ကောင်တွေကို
ဓားသွားပေါ်လမ်းလျှောက်စေခဲ့တဲ့အပြင်
ခြေချင်းသံ တချွင်ချွင်ကိုလည်း ထည့်သွင်းချင်ခဲ့တယ်လေ
ဒီလိုဖြစ်လာရင်
ငါလည်း အသက်ရှင်လိုစိတ် မရှိတော့ဘူး
ဒီနေ့ မဂိုတွေ ငါတို့ နယ်စပ်ကို ရောက်လာပြီ
မနက်ဖြန်ဆိုရင် ခံတပ်ကိုရောက်လာတော့မယ်
သန်ဘက်ခါဆိုရင် သူတို့ ဒီနန်းတော်ကို ရောက်လာတော့မယ်
အမျက်တော်မရှပါနဲ့ ဦးရီးတော်
ဒါ အရှင့်အမှားပါ
ဂျိုဓာ့ကို ဒီလောက်ဝေးတဲ့နေရာ အရှင် မလွှတ်သင့်ပါဘူး
အရှင်သာ ခွင့်မပြုခဲ့ရင်
ခမည်းတော်က ဂျိုဓာ ကို လွတ်လပ်ခွင့်ပေးလွန်းပါတယ်
ငါတို့သမီးတော်တွေနဲ့ ချွေးမတော်တွေတောင် ကိုယ်တိုင်းပြည်ထဲကိုယ် ရဲရဲမသွားလာနိုင်ရင်
ရာဇပွတ်တွေ ရာဇဝင်ရိုင်းသွားမှာပေါ့
မင်းသမီးကိုပဲဖြစ်ဖြစ် မိုတီဘိုင်ကိုပဲဖြစ်ဖြစ်
သူတို့ကို ကာကွယ်ရမှာ ငါတို့တာဝန်ပဲ
သားတော်တို့ စစ်သည်တွေဒီလောက်အများကြီး စေလွှတ်ခဲ့တာတောင်..
ဖခမည်းတော် ဘာလို့ ဒီလို အမှားကြီးကို ကျူးလွန်ရတာလဲ
တော်
မပိုတွေ မလျှောက်တင်စမ်းနဲ့
ငါကိုယ်တော်ရဲ့အမှားကိုထောက်မယ့်အစား ငါတို့နယ်စပ်မှာချောင်းမြောင်းနေတဲ့
ရန်စွယ်ကို ဘယ်လိုကာကွယ်မလဲဆိုတာ အဖြေရှာစမ်း
ဦးရီးတော် ဘယ်လိုစိတ်ကူးများ ရှိပါသလဲ
ဂန်ဂေါ်ရီပွဲက နီးလာပြီ
အရေးကြီးဆက်သားတွေအားလုံးကို စေလွှတ်ပြီး
ရာဇပွတ်မင်းတွေအားလုံးကို ဖိတ်ကြားလိုက်
အဲဒီပွဲကို အကြောင်းပြုပြီး အားလုံး စုံညီကြလိမ့်မယ်
သူတို့ကို မဟာမိတ်ပြုဖို့ ငါကမ်းလှမ်းမယ်
ဘယ်လိုများ မိန့်ကြားလိုက်တာပါလဲ
သူတို့ အတူလာဖို့ ဘယ်ဖြစ်နိုင်ပါ့မလဲ
ကျစ်တောက သားတော်တို့နဲ့ မဟာမိတ်ပြုပါ့မလား
မဂိုတွေနဲ့ရင်ဆိုင်ဖို့ ဘယ်သူကမှ ရှေ့တိုးလာမှာမဟုတ်ဘူး
မဂိုတွေအကြောင်း ကြားရုံနဲ့တင် သူတို့ ကတုန်ကယင် ဖြစ်နေကြပြီ
ဦးရီးတော် ဘယ်လိုထင်မြင်ပါသလဲ သူတို့အားလုံး သဘောတူပါ့မလား
ဒီတစ်ခေါက် ငါအဓိကကမ်းလှမ်းမယ့်အရာက
ငြိမ်းချမ်းရေးမဟုတ်ဘူး မဟာမိတ်ပြုရေးပဲ
ဘာကိုဆိုလိုပါသလဲ
အဲဒီမင်းတွေနဲ့ မဟာမိတ်ပြုမယ်လို့ ဆိုလိုတာပဲ
သူတို့ကို ငါတို့မျိုးရိုးထဲကို သွပ်သွင်းမယ်
သူတို့ကို ငါ့သမီးတော်တွေနဲ့ လက်ဆက်စေပြီး
ငါတို့ရဲ့ဆွေတော်မျိုးတော် ဖြစ်စေမယ်
ဒီလိုစီမံခြင်းအားဖြင့် ရာဇပွတ်ပြည်ကို စည်းလုံးညီညွတ်စေမယ်
ဒါကို အကြောင်းပြုပြီး ဂျိုဓာအတွက် သင့်တော်တဲ့ကြင်ရာဖက်ကို ရှာမယ်
သူဟာ ဆုံးဖြတ်ချက်ခိုင်မာတဲ့ ရာဇပွတ်စစ်သည်တစ်ယောက်ဖြစ်ရမယ်
မဂိုတွေရဲ့ကမ္ဘာ့ရန်သူဖြစ်ရမယ်
ဂျိုဓာရဲ့လက်ထပ်မင်္ဂ​လာ​ပွဲက ရာဇပွတ်ညီညွတ်ရေးရဲ့အထိမ်းအမှတ်ဖြစ်ရမယ်
မဂိုတို့ပျက်သုဉ်းရေးအတွက် နိဒါန်းဖြစ်ရမယ်
အရှင်မင်းကြီး
အမယ်ရ်အကြောင်း သတင်းစုံသိချင်တယ်
နန်းတော်ထဲမှာ နံရံဘယ်နှထပ် တံခါးဘယ်နှချပ်နဲ့ ဥမင်ဘယ်နှခုရှိသလဲ
အမြောက်ဘယ်နှလက်ရှိလဲ သူတို့စစ်အင်အားဘယ်လောက်ရှိလဲ
ဖြစ်နိုင်ရင် သူတို့အိပ်တဲ့အချိန် သူတို့နိုးတဲ့အချိန်နဲ့
သူတို့တစ်နေ့ဘယ်နှကြိမ် အသက်ရှူသလဲ
တစ်နေ့ဘယ်နှကြိမ် မျက်တောင်ခတ်သလဲဆိုတာ သိချင်တယ်
အသေးစိတ်အကုန်စုံစမ်း
အမိန့်တော်အတိုင်းပါ အရှင်
ရှရိဖူဒင်ကို အမယ်ရ်ကို စေလွှတ်ပြီးပြီလား
ပြီးပြီ ခန်ဘာဘာ
စစ်မဖြစ်ခင်မှာ ရန်သူအကြောင်း သိဖို့လိုတယ်
ချီးမြှောက်ပေးပါဦး သခင်
အရှင် ချီးမြှောက်ပေးနိုင်မယ်ဆိုရင်ပေါ့
သိပ်ချစ်ဖို့ကောင်းတဲ့ ကလေးပဲ
မောင်မင်းရဲ့သားဦးလား
ဟုတ်ပါတယ် သခင်
ဒါဖြင့် ဒီကလေးငယ်ကို မင်းအသက်ထက်တောင် မြတ်နိုးမှာပေါ့
ဟုတ်ပါတယ် သခင်
မင်း ငါ့အတွက် တစ်ခုဆောင်ရွက်ရမယ်
အမိန့်ရှိပါ သခင်
မောင်မင်း အာဂရာကို သွားရမယ်
အာဂရာကို သွားတဲ့ခရီးဟာ ရက် ၃ဝ​ လောက်ကြာလိမ့်မယ်
ခင်ဗျာ
အာဂရာကိုလား..ကျွန်တော်မျိုးရဲ့ကလေးနဲ့ ဇနီးကို ထားခဲ့ပြီးတော့လား
ငါ့ဇနီးကို ဟောဒီဖန်ခြေချင်းတွေ သွားပေးရမယ်
ဖန်နဲ့ပြုလုပ်ထားတယ်ဆိုပေမဲ့
သိပ်ကို အဖိုးတန်တယ်
ငါ့ဇနီး ဆာလီမာက ဒါတွေကို သိပ်နှစ်သက်လို့ပဲ
မှန်လှပါ သခင်
မင်းပြန်လာတဲ့အခါ ငါ့ဇနီးရဲ့ အမှားစကားကို ဆောင်ကြဉ်းခဲ့
ဒါပေမဲ့ မင်းရဲ့ရင်သွေး ငါ့လက်ထဲမှာ ရှိနေတဲ့အချိန်
ဒီခြေချင်းတွေ တစ်ခုတလေမှ မကွဲရှပါစေနဲ့
ခြေချင်းတစ်ခု ကွဲသွားခဲ့ရင်
ဘာဖြစ်မှာလဲ ခန်ဘာဘာ
သူ အကွဲမခံဝံ့ပါဘူး ဂျာလာ
ဒီကလေးငယ်ဟာ သူ့အညှာပဲ
လူတစ်ယောက်ရဲ့ အညှာကို ကိုင်မိပြီဆိုတာနဲ့
မင်းသူ့ကို စေလိုရာစေနိုင်တယ်
အခု သူဟာငါ့ရဲ့ကျေးကျွန်ပဲ
သူ့ရင်သွေးကို ဂရုစိုက်တဲ့ အပြုအမူအတိုင်း
ခြေချင်းတစ်ခုစီတိုင်းကိုလည်း သူ ဂရုတစိုက် ထိန်းသိမ်းလိမ့်မယ်
ဒါ စိတ်ကို လွှမ်းမိုးခြယ်လှယ်ခြင်းလို့ခေါ်တယ်
ဒီလို စိတ်ဓာတ်စစ်ဆင်မှုမျိုး ရာဇပွတ်တွေကို လုပ်ရမယ်
သူတို့ရဲ့ပျော့ကွက်က သူတို့မာနပဲ
တစ်ယောက်ကို သုတ်သင်ရင် အယောက် ၁ဝ​ဝ​ ထွက်လာလိမ့်မယ်
အယောက် ၁ဝ​ဝ​ ကို သုတ်သင်ရင် အယောက် ၁ဝ​ဝ​ဝ​ ထွက်လာမယ်
မင်းသတ်ရမှာ သူတို့ကိုမဟုတ်ဘူး သူတို့မာနကိုပဲ
စိုးရွံ့ပါတယ်မိဖုရား အတွင်းကို ဝင်လို့မရကြောင်းပါ
အရေးကြီးတဲ့ ဆွေးနွေးပွဲတစ်ခု ပြုလုပ်နေကြောင်းပါ
ငါပြောမယ့်စကားထက် အရေးကြီးတာ မရှိတော့ဘူး
ဘာဖြစ်လို့လဲ နှမတော် ဒီအချိန်ကြီး ဘာလို့လာခဲ့တာပါလိမ့်
အရှင်နဲ့စကားပြောချင်လို့ပါ
ဘုရားကျောင်းကို အတိုက်ခိုက်ခံရတာ မောင်တော်သိပါတယ်
ဒါကြောင့် ဒီအစည်းအဝေးပွဲကို ခေါ်ထားတာပဲလေ
ဒါမှ ဘယ်လိုရန်သူမျိုးပဲလာလာ
မောင်တော်တို့ရဲ့လုံခြုံရေးမှာ ဟာကွက်မရှိနိုင်မှာပေါ့
အကယ်၍ ရန်သူတော်ဟာ ကံကြမ္မာ ဖြစ်နေခဲ့ရင်ကော
သွားနိုင်ကြပါပြီ
ဂျိုဓာ့ကို လက်ဆက်ထိမ်းမြားပေးဖို့ အမြန်ဆုံး စဉ်းစားရတော့မယ်
ဘာလို့ အလျင်လိုနေရတာလဲ
ဒီကိုလိုက်လာတာ လက်ဆက်ပွဲအကြောင်း ပြောချင်လို့လား
ခွင့်လွှတ်တော်မူပါ အရှင် နှမတော် တစ်ခု ထိမ်ချန်ထားမိပါတယ်
သင်တို့ရဲ့ဂျိုဓာဟာ မဂိုမျိုးနဲ့ လက်ဆက်ရလိမ့်မယ်
နိမိတ်တွေကတော့ ညစ်ပေနေတံ မျက်နှာရယ်
ဖရိုဖရဲဆံပင်တွေရယ်
နဖူးမှာ ပေနေတဲ့ မြေနီမှုန့်တွေပဲ
ဒါ ကံစီမံရာပဲ ဒါကို ရှောင်လွှဲလို့ မရဘူး
ဒါတွေအားလုံး ယုတ္တိမရှိဘူး
ဘယ်တော့မှ ဒီလိုမဖြစ်စေရဘူး
ဖြစ်များဖြစ်နိုင်မယ်ဆိုရင် ဂျိုဓရဲ့ လက်ထပ်မင်္ဂ​လာ​ပွဲကို
မနက်ဖြန်တောင် ကျင်းပလိုက်ချင်ရဲ့
ရာဇပွတ်မင်းတွေအားလုံးကို အရှင် ဖိတ်ကြားပေးပါ
မင်းဆန္ဒအတိုင်း ဖြစ်စေရမယ်
အခုဆိုရင် အမယ်ရ်ရဲ့ ဂန်ဂေါ်ရီပွဲတော်ကို
ရာဇပွတ်မင်းတွေအားလုံး ကြွရောက်မှာ သေချာတယ်
ညီလာခံတစ်ခုကို ငါကိုယ်တော် ကျင်းပမယ်
အဲဒီ ညီလာခံမှာ
ဂျိုဓာ့အတွက် သင့်တော်မယ့် ကြင်ရာဖက်ကို ရှာမယ်
အဲဒီပွဲမှာပဲ..
အမယ်ရ်ရဲ့ထီးနန်းဆက်ခံသူကို ကြေညာမယ်
ရာဇပွတ်မင်းတွေအကုန်စည်းလုံးသွားရင်
ဘယ်မဂိုမှ သူတို့ရဲ့မာနကို ထိပါးလို့ မရတော့ဘူးပေါ့
ဒီနေ့ လေကလေးတဖြူးဖြူးနဲ့ပါလား ခန်ဘာဘာ
ဒီတစ်ခါ ပိုအေးတော့မယ်ထင်တယ်
ဆောင်းရာသီမှာ အနာကျက်တာနှေးတယ် ဂျာလာ
ကျုပ်နဲ့ကျုပ်စစ်တပ်က ဒါကို ကျင့်သားရနေပါပြီ
ဒါပေမဲ့ အခု ရာဇပွတ်တွေ ဘယ်လောက်ပဲ ဆုတောင်းနေနေ ကျုပ်ရဲ့ဓားကိုရှောင်လို့မရဘူး
မင်းက ရာဇပွတ်အရေးနဲ့ပဲ အချိန်တွေကုန်နေတော့တာပဲနော် ဂျာလာ
ပူပန်မှုများလွန်းရင် အမှားကြုံတတ်တယ်
စစ်ပွဲမှာ အမှားတစ်ခုက အသက်ဆုံးရှုံးစေနိုင်တယ်
ဒီအမျိုးသမီးကို သဘောမကျဘူးလား
မဆိုးပါဘူး
လွှတ်ပါ..လွတ်ပါ
ကျုပ်ဇနီးကို ဘယ်ခေါ်သွားမလို့လဲ
အရှင်မင်းကြီးပါလား
ခွင့်လွှတ်တော်မူပါ အရှင်
ကျွန်တော်မျိုး အမှားကျူးလွန်မိရင် ခွင့်လွှတ်တော်မူပါ
သူက ကျွန်တော်မျိုးရဲ့ဇနီးသည်ပါ သူ့ကိုဘာမှမလုပ်ပါနဲ့
ဘာပြောတယ် သူက ဒီတိုင်းပြည်ရဲ့ဘုရင်ကွ
သူသဘောကျရာမှန်သမျှ ပိုင်ဆိုင်ခွင့်ရှိတယ်
ဒါပေမဲ့ သူဟာကျွန်တော်ချစ်ရတဲ့ ကျွန်တော်မျိုးရဲ့အိမ်သူ ဇနီးမယားပါ
သူ့ကိုလွှတ်လိုက်
အသက်ကိုရွေးမလား အချစ်ကိုရွေးမလား
အသက်လား
အချစ်လား
ငါသူ့ကို လွှတ်ပေးလိုက်မယ် ဒါပေမဲ့ မင်းခေါင်းကို အစားပေးရမယ်
သိပ်ကိုရိုးရှင်းတဲ့ကိစ္စပါ
ဒါပေမဲ့ မင်းရဲ့အဆုံးအဖြတ်ပေါ်မူတည်တယ်
ကျွန်တော်မျိုးကိုဘာမှမလုပ်ပါနဲ့
အရှင် အလိုရှိရာပေးပါ့မယ်
ကျွန်တော်မျိုးကိုချမ်းသာပေးပါ
အချစ်ဆိုတာ ဘဝမှာအရေးမကြီးပါဘူး
မင်းတို့ဟာ အချစ်တစ်ခုနဲ့ ဘာကြောင့် ဘဝကိုတည်ဆောက်နေတာလဲ ငါနားမလည်နိုင်ဘူး
ဆွန်နီယေး
ကျွန်မကိုကယ်ဦးလေ
မင်းသာ ဆန္ဒရှိလို့
ငါ့ဆီကို မင်းသဘောနဲ့မင်း လာခဲ့ရင်
ဘယ်သူကမှ မင်းကို
မော်တောင် မကြည့်ရဲစေရဘူး
အခုတော့ သွားစမ်း
နင့်ယောက်ျားဆီပြန်သွား
နင့်သိက္ခာကိုတောင်ကယ်တင်ဖို့ သတ္တိမရှိတဲ့ လူတစ်ယောက်ဆီကိုလေ
ပြီးရင် မင်းတို့နှစ်ယောက်လုံးကို
စုံလုံးကန်းစေတဲ့ အချစ်အကြောင်း ပြန်တွေးကြည့်
ခံစားချက်ကိုဦးစားပေးလို့ ဘာပြန်ရလိုက်သလဲ တွေးကြည့်
သိပ်ကောင်းတယ် ဂျာလာ
သူတို့ကို ဒီလိုရှုံးနိမ့်သွားအောင် လုပ်ရမယ်
သူတို့ကို ခေါင်းဖြတ်လိုက်ရင် သူတို့အညံ့မခံခဲ့တဲ့အတွက်
သူတို့ဟာ သူရဲကောင်းတွေဖြစ်သွားမယ်
အဲဒါကိုပဲ သူတို့ ဂုဏ်ယူဝံ့ကြွားနေလိမ့်မယ်
သူတို့ကို အချစ်သူရဲကောင်းတွေလို့ သမုတ်ကြမယ်
သူတို့ရဲ့မာနကိုချိုးရမယ်
သူတို့က ပိုင်ဆိုင်မှုတွေနဲ့ ဇနီးမယားတွေကို တန်ဖိုးထားကြတယ်
သူတို့ပိုင်ဆိုင်မှုတွေနဲ့ဇနီးမယားတွေဟာ
သူတို့တိုင်းပြည်ထဲမှာတောင် လုံခြုံမှုမရှိတော့ဘူးဆိုရင်
သူတို့ရဲ့မာနတွေထိခိုက်မယ်
ဒါဆို အရှင်မြတ်အလိုအတိုင်း သူတို့ဟာ မဂိုတွေကို
ခေါင်းငုံအညံ့ခံရလိမ့်မယ်
ကျုပ်ဟာ ငယ်စဉ်ကတည်းက ဦးရီးတော်ထံကနေ
တစ်နေ့တစ်မျိုး သင်ကြားခဲ့ရတယ်
အခု ကျုပ်သိချင်တာက
ရာဇပွတ်တွေဟာ ဘယ်အရာကို တန်ဖိုးအထားဆုံးလဲ
မိုတီဘိုင် ထတော့ မိုတီဘိုင် ထတော့
ဘာလုပ်တာလဲ သုကညာ
ဒါ လူမမာကို နေကောင်းအောင်လုပ်တဲ့နည်းလား
သူ့ကိုကြည့်ပါဦး ဒီလိုဖြစ်တာ ဘယ်သူ့ကြောင့်လဲ
အစ်မတော်ရဲ့အမှားပဲ ညီမလေးကို လာမဆူနဲ့
အစ်မတော်သာ မိုတီဘိုင်ကို ဘုရားကျောင်းမခေါ်သွားရင်
သူအခုလိုဖြစ်မှာမဟုတ်ဘူး
အံ့ဩစရာပဲ ဘာလို့ငါ့ကိုအပြစ်ဖို့ရတာလဲ
ငါက မယ်တော်နတ်ဘုရားကို ဆုသွားတောင်းတာ
ဘာဆုသွားတောင်းတာလဲ ကြင်ရာဖက် ရဖို့လား
ဒီမှာ..မယ်တော်နတ်ဘုရားက ကြိုက်မှာမဟုတ်ဘူးနော်
သူက ဗိုက်ရွှဲရွှဲနဲ့အရူးကြီးတစ်ယောက်ကို အစ်မတော်အတွက် ရွေးပြီးသား
ဟုတ်လား
အဲဒီနေ့က ငါ့ပဝါကို နင်ဖြဲလိုက်တာ မယ်တော့်ကိုတိုင်လ်ိုကရမလား
ဒါဆို မယ်တော်နင့်ကို ကောင်းကောင်းဆုံးမလိမ့်မယ်
- အစ်မတော်အရူး - နင်ကမှအရူး
မျောက်မကြီး..မျောက်မကြီး
မြည်းမလေး..မြည်းမလေး ကုလားအုတ်အမြီး
ဗိုက်ဆာတယ်
အေး အေး မိုတီ ဘာစားချင်လဲ
ပဲဟင်းရယ် ဖက်ထုပ်ကြော်ရယ်
ပန်းဂေါ်ဖီဟင်းရယ် ဆမိုင်မုန့်ရယ်
ဂျာလာဟာ ရာဇပွတ်တို့ရဲ့ အကြီးမားဆုံး ပျော့ကွက်ကိုရှာနေချိန်မှာ
ဘုရင်ကြီးဘာမာနဲ့ မိဖုရားမေနဝတီတို့ကတော့
သူတို့ရဲ့ချစ်သမီးလေး ဂျိုဓာအတွက် စိုးရိမ်ပူပန်နေပါတယ်
ဂျာလာက အချစ်ကိုတန်ဖိုးမထားတဲ့အချိန်မှာ
ဂျိုဓာကတော့ သူ့မယ်တော်နဲ့ခမည်းတော်ရဲ့ ဆန္ဒကိုသတိမမူမိခဲ့ပါဘူး
သူတို့ဆန္ဒက ဂျိုဓာကို ရာဇပွတ်မင်းတစ်ပါးနဲ့ အမြန်ဆုံး လက်ဆက်ပေးဖို့ပါပဲ
ဂျိုဓာဟာ သူ့ရဲ့အပျော်တွေကို နတ်သမီးနဲ့အတူဝေမျှခဲ့တယ်
ဂျာလာကတော့ သူ့ရဲ့ခွန်အားတွေအကုန်လုံးကို ရာဇပွတ်တို့အပေါ် အာရုံစိုက်ခဲ့တယ်
အကြောက်တရားက ရာဇပွတ်မင်းတွေအားလုံးကို စည်းရုံးစေတယ်
ရာဇပွတ်မင်းအားလုံးဟာ ဂန်ဂေါ်ရီပွဲတော်ကို သွားရောက်ဖို့ စိတ်အားထက်သန်နေကြတယ်
အာရုံသစ်နဲ့အတူ အမယ်ရ်ဟာ ရာဇပွတ်တို့ရဲ့ဆုံးဖြတ်ချက်နဲ့
အနာဂတ်တွေကို ဆောင်ယူလာတော့မှာဖြစ်ပါတယ်
ဂျာလာဟာ ရာဇပွတ်ပြည်ကို အမှောင်ဖုံးလွှမ်းချင်ခဲ့တယ်
မင်းသမီးကို အရိုသေပေးပါတယ်
ဘာဖြစ်လို့လဲ သန္တော
မင်းသမီးသုကညာနဲ့ မင်းသမီးသီဝနီက မင်းသမီးကို ခေါ်နေပါတယ်
သူတို့ကပြောပါတယ် မင်းသမီးကို မီးထွန်းပွဲနဲ့
စီတန်းလှည့်လည်ပွဲကို လာကြည့်ပါလားတဲ့
စီတန်းလှည့်လည်ပွဲ
ဟုတ်ကဲ့..ရာဇပွတ်မင်းတွေအားလုံးက သူတို့ရဲ့သားတော်တွေကို ခေါ်လာပါတယ်
သူတို့ကိုလာကြည့်ပါတဲ့
အေးပါ
အဲဒီဘုရင်တွေကို နောက်မှလာကြည့်မယ်
လောလောဆယ် ဒီဘုရင်ကို အရင်ရှင်းပါရစေဦး
ငါ့ဘုရင်ကို နှမတော် မစားနိုင်ပါဘူး
ဘာလို့လဲ နှမတော် နိုင်မှာသေချာတယ်
မောင်ကြီးရဲ့ဘုရင်ကိုကယ်မယ့်သူ တစ်ယောက်မှမရှိတော့ဘူး
ဘုရင်ရဲ့ဘေးမှာ နယ်ရုပ်တွေရှိတော့
အမြဲတမ်း လုံခြုံတယ်လေ
မောင်ကြီးဆူဂျမယ်
နယ်ရုပ်တွေကို ယုံကြည်လွန်းတဲ့ဘုရင်ဟာ ဘယ်တော့မှ မနိုင်ဘူး
ဟောဒီမှာ မောင်ကြီးရဲ့နယ်ရုပ်ကို စားလိုက်ပြီ
မိဖုရားကပဲ ဘုရင်ကိုကယ်နိုင်တယ်
အခု နှမလေးရဲ့မြင်းက မောင်ကြီးဘုရင်မကို စားလိုက်ပြီ
ဒါဆို ဘုရင် အပ်ကွက်မိသွားပြီပေါ့
တွေ့လိုက်လား မောင်ကြီးဆူဂျမယ်
ဒီနေ့ အမယ်ရ်မှာ မကြုံစဖူး ကိစ္စတစ်ခုပေါ်လာပြီ
မောင်ကြီး နှမလေးကိုရှုံးသွားပြီလေ
အခု နှမတော် ပိုပြီး သတ္တိကောင်းလာပြီ
မောင်ကြီးကို စစ်တုရင်မှာတောင် အနိုင်ရရင်
နောင်ဆို ဓားရေးမှာလည်း အနိုင်ယူနိုင်တော့မယ်
ဓားအိမ်ထဲမှာ ဓားနှစ်လက် အတူမနေနိုင်ဘူးတဲ့
အလားတူပဲ ကိစ္စရပ်နှစ်ခုကို တစ်ချိန်တည်းမှာမတွေးတောနိုင်ဘူး
တကယ်တော့ ဒီညနေညီလာခံအကြောင်း မောင်ကြီးစဉ်းစားနေတာပါ
အဲဒါကြောင့် စစ်တုရင်ရှုံးသွားတာပဲ
ဦးရီးတော် ဘယ်လိုဆုံးဖြတ်မယ်မသိဘူးလေ
သိရတော့မှာပါ မောင်ကြီးရဲ့
ဒီနေ့ အမယ်ရ်တစ်တိုင်းပြည်လုံးက မောင်ကြီးဘုရင်ဖြစ်မယ့်သတင်းကြောင့်
ဝမ်းသာကြမှာပါ
ဒီလိုသာဆိုရင်တော့ ဒီဘဝအတွက် ကျေနပ်ပါပြီလေ
ဘာ ဒီလိုသာဆိုရင်တော့လဲ ဖြစ်ကိုဖြစ်လာမှာပါ
ရာဇပွတ်တွေက မောင်ကြီးရဲ့ ရဲစွမ်းသတ္တိကို ချီးကျူးကြတယ်
အဲဒါဟာ မဂိုတွေနဲ့ရင်ဆိုင်ဖို့ မောင်ကြီးအတွက်
သိပ်ကို အရေးပါတယ်
အခုတော့ နှမတော်လေး သွားဖို့ ပိုအရေးကြီးတယ်ကွဲ့
ဘာလို့လဲ
မင်းသားချောချောလေးတစ်ပါး စောင့်ရင်စောင့်နေမှာပေါ့
ညီမတော်တွေအတွက်ပဲ မင်းသားချောချောတွေကို နှမလေးက ရှာပေးမှာပါ
နှမတော်ကတော့ ဂျာလာရဲ့ခေါင်းကိုဖြတ်ရဲတဲ့
စစ်သည်ကိုပဲ ကြင်ရာဖက်အဖြစ်ရွေးမယ်
- မင်းသားဂျဂါနတ် ဘုန်းကြီးပါစေ - ဘုန်းကြီးပါစေ
ဟိုမှာကြည့်ပါဦး အစ်မတော်
သိပ်ခံ့ညားတာပဲနော်
ခန္ဓာကိုယ်က တောင့်တင်းလိုက်တာ
မျက်နှာပေါ်မှာလည်း မာန်အပြည့်ပဲ
ပြီးတော့ နဖူးက အမှတ်ကလည်း
ရာဇပွတ်တွေရဲ့ဂုဏ်ကျက်သရေနဲ့ညီတယ်
ပါးပေါ်မှာ မှဲ့ကြီးနဲ့
မှဲ့ကြီး
သူ့မျက်နှာမှာ မှဲ့ကြီးလေ
သူ့ပုံစံက နပန်းသမားနဲ့ပဲတူတယ်
အောင်မယ်လေး အောင်မယ်လေး
ရယ်သံကလည်း ကျယ်လှချည်လား
အခု မင်းသားတွေကို ကြည့်ပြီးပြီဆိုတော့
အောက်ထပ်ဆင်းကြမယ်
ဂန်ဂေါ်ရီပွဲအတွက်
မောင်းမတွေကိုပဲ အားမကိုးချင်ဘူး
အခု လူစုံသွားပြီဆိုတော့
သူတို့ တိုင်းရေးပြည်ရေးဆွေးနွေးကြလိမ့်မယ်
ဆုတောင်းပွဲလည်းလုပ်ကြလိမ့်မယ်
ညနေ တွေ့ဆုံပွဲကျရင်
မြေးတော်တို့အားလုံးအတွက်
သင့်တော်တဲ့ကြင်ရာဖက်ကို ရွေးချယ်ပေးမယ်
- ဘန်ပူရ်သူရိယဘန်ဆင်းဘုရင်ကြီး - ဘုန်းကြီးပါစေ
ဘာဖြစ်လို့လဲ
သူက သူရိယဘန်ဆင်းပဲ ချန္ဒြရာဘန်ဆင်းရဲ့သားတော်ပေါ့
အဖေတူသားလေ
ကံကောင်းတဲ့ ဘယ်မင်းသမီးလေးက သူ့ရဲ့မိဖုရားဖြစ်မှာပါလိမ့်
မယ်တော်ကြီး..တခြားသူတွေတော့မသိဘူး
အစ်မတော်ကတော့ သူရိယဘန်ကိုသဘောကျနေပုံပဲ
မြင်မြင်ချင်းပဲ ချစ်မိတယ်ဆိုတာ ဒါပေါ့အေ
လုပ်စရာတွေ အများကြီးရှိတယ် လာကြ
ဂျိုဓာ
ဒီအဝတ်တွေဘာလို့ဝတ်ထားတာလဲ
ဘာလို့လဲ မယ်တော်
ဒီအဝတ်တွေက အဆင်မပြေဘူးလား
သမီးတော်အတွက် ဝတ်စုံသစ်တွေ ဝယ်ပေးထားတယ်လေ
တွေ့လား..အဆင်တန်ဆာသုံးစုံလည်းပါတယ် ဝတ်လိုက်လေ
မြန်မြန်လုပ်ပါကွယ်
ညီလာခံက မကြာခင်စတော့မှာ
မယ်တော်ကလည်း ဒီဝတ်စုံလည်း ကောင်းပါတယ်
ပြီးတော့ သူတို့က တိုင်းရေးပြည်ရေးဆွေးနွေးဖို့လာတာပဲ
ဘာလို့ ဒီလောက်လှအောင် ဝတ်ဆင်ဖို့လိုမှာလဲ
သူတို့တွေကြားမှာ သမီးတော်က အများကြီးဆင်ယင်ထားရင်ဘယ်လိုပုံပေါက်သွားမလဲ
လှနေမှာပေါ့ကွယ်
မြန်မြန်ဝတ်လိုက်ပါ
ခမည်းတော်က ဒီနေ့ အရေးကြီးတဲ့ ကြေညာချက်တစ်ခု မိန့်လိမ့်မယ်
သမီးတော်သိတယ်
ဒါပေမဲ့ ကြေညာချက်က မောင်ကြီးဆူဂျမယ်အတွက်ပဲ
ဒါဆို သူ့ကိုပဲ တောက်တောက်ပြောင်ပြောင် ဝတ်ခိုင်းပေါ့..သမီးကိုဘာလို့လဲ
ကြေညာချက်က သမီးတော်အတွက်လည်း ဖြစ်နိုင်တယ်
ဝတ်လိုက်
ငါ့အတွက်ကြေညာစရာလား
ဒီမြင်းကိုကြိုက်တယ်
ထွားတယ်..သန်မာတယ် အသွေးအမွေးလည်း လှတယ်
ငါ့ရဲ့စီးတော်မြင်းဖြစ်ထိုက်တယ်
ခွင့်လွှတ်ပါအရှင်
ဦးရီးတော်က သူ့အတွက် ဒီမြင်းကို ရွေးထားပြီးပါပြီ
ဒါဆို သူ့ကိုပြန်ငြင်းလိုက်ပေါ့
အရှင်မင်းမြတ်က တစ်ခုခုကို ရွေးချယ်လိုက်တယ်ဆိုရင်
အဲဒီအရာကို ဘယ်သူမှ ပိုင်ဆိုင်ခွင့် မရှိဘူး
ခန်ဘာဘာက ဒါကိုတောင် မသိဘူးလား
- သူကများ အရင်ရွေးချယ်ရတယ်လို့ - အဗ္ဗဒူ
ကျုပ်ရှေ့မှာ ခန်ဘာဘာရဲ့ မကောင်းကြောင်း ပြောရဲတယ်ဟုတ်လား
ဒီမြင်းကို ခန်ဘာဘာတစ်ယောက်ပဲ ပိုင်ရမယ်
ဘာလို့ မြင်းကိုပေးလိုက်ရတာလဲ အရှင်
ဂျာလာတစ်ယောက်အတွက် အနှစ်သက်ဆုံးအရာကို ရွေးခွင့်မရှိရင်
တိုင်းပြည်တစ်ပြည်က ဘာများ အသုံးတည့်ဦးမှာလဲ
ဒီနေ့တော့ ကျုပ်သိပြီ သင်ဟာ ခြေထောက်မသန်ရုံတင်မဟုတ်ဘူး
စကားပြောလည်း ကောက်ကျစ်ပေတာပဲ
ကျုပ်က သင့်ကိုဘာလို့ ခေါင်းမဖြတ်သင့်တာလဲ
ဒါမှ မဟုတ်မမှန်တာကို သင်မပြောနိုင်တော့မှာ
အရှင့်ဓားက ဒီလိုအမှားမျိုး မကျူးလွန်ပါဘူး အရှင်
ကျွန်တော်မျိုးကိုသတ်လိုက်ရုံနဲ့ အခြေအနေ ပြောင်းလဲသွားမှာလား
ကျွန်တော်မျိုးက အသက်ဆုံးရှုံးမယ် အရှင်ကတော့ ဂုဏ်သိက္ခာကျဆင်းမယ်
လူတွေ ဘာပြောကြမလဲ
အရှင်က လက်နက်မဲ့တဲ့ မသန်စွမ်းသူတစ်ယောက်ကို သတ်လိုက်တယ်ဆိုရင်လေ
လက်နက်မဲ့ မသန်စွမ်းသူ ဟုတ်စ
သင့်ရဲ့ထက်မြက်တဲ့ဉာဏ်နဲ့ စဉ်းလဲမှုကိုမှ ကျုပ်ကကြိုက်တာ
ဒီထက်မြက်တဲ့ဉာဏ်က အရှင့်ကို အမြဲ အမှုတော်ထမ်းမှာပါ
သွား
ဦးရီးတော်ဘာရမ်ခန်ကို ဟောဒီမြင်းပေးလိုက်
ဒါကိုစီးမယ့်သူက နှယ်နှယ်ရရမဟုတ်ဘူးနော်
ဘုရင်စီးမယ့်မြင်းက အကောင်းဆုံးပဲဖြစ်ရမယ်
ကျန်တာတွေက..
တစ်နေ့ကျရင်တော့
ဘာရမ်ခန်ရဲ့အကြံအစည်တွေကို အရှင်ရိပ်မိဖို့ မျှော်လင့်ပါတယ်
ဒါမှ အရှင်က တိုင်းပြည်ရဲ့ဘုရင်ဖြစ်ပေမဲ့ တိုင်းပြည်ကို တကယ်အုပ်ချုပ်တဲ့သူက
ဘယ်ရမ်ခန်ဆိုတာကို အရှင်သိမယ်
အမယ်ရ်ရဲ့ပြည့်ရှင် ဘာမာဘုရင်မင်းမြတ်
စုံညီခန်းမထဲကို ကြွချီလာပြီ
အမယ်ရ်တိုင်းပြည်မှာ ဂန်ဂေါ်ရီပွဲတော်ကို ဆင်နွှဲဖို့
ကျုပ်ရဲ့ဖိတ်ကြားမှုကို လက်ခံပေးတဲ့အတွက် အားလုံးကို
ကျေးဇူးအထူးတင်ပါတယ်
ဒီကို ကြွရောက်ပေးတဲ့အတွက် အားလုံးကို ကျေးဇူးတင်ရှိပါတယ်
နှစ်ပေါင်းများစွာကတည်းက အမယ်ရ်မှာ ဒီပွဲတော်ကို
စည်ကားစွာကျင်းပပြီး သိပ်ကိုကြည့်လို့ကောင်းတယ်လို့ သိရပါတယ်
မှန်ပါတယ်
အမယ်ရ်မှာ ကြည့်ရှုစရာ အလှအပတွေ ပေါများပါတယ်
အခုတော့ ထပ်တိုးလာပါပြီ
အမယ်ရ်မှာ တွေ့မြင်ရမယ့် ရန်သူတစ်ယောက်လည်း ရှိပါတယ်
ဂျာလာပါ
ဒါဟာ ဂျာလာအကြောင်း ဆွေးနွေးဖို့ အခွင့်အရေးပါ
သူနဲ့ရင်ဆိုင်ဖို့ပေါ့
ဒီအချိန်မှာတော့
အချိန်အခါကောင်း မဟုတ်သေးပါဘူး
သူတို့အကြောင်းကို သီးသန့်ဆွေးနွေးကြမယ်
ဒါက ညီလာခံပါ
သူတို့ရဲ့သူလျှိုတွေ ဒီထဲမှာ ရှိနေနိုင်ပါတယ်
နောက်မကျပါဘူးနော်
သူတို့ ကြေညာပြီးပြီလား
အစ်မတော် နောက်ကျနေပြီ
သုကညာရဲ့ရွေးချယ်မှုကိုတော့ မြင်သွားဖို့ကောင်းပါတယ်
ဒီညီလာခံကို ဖိတ်ကြားရတာ အဓိက အကြောင်းနှစ်ရပ်ရှိပါတယ်
တစ်ခုကတော့ ကျုပ်ရဲ့သမီးတော်ကိစ္စပါ
နောက်တစ်ခုကတော့ အမယ်ရ်ရဲ့ မင်းလောင်းကိုကြေညာဖို့ပါ
ရာဇပွတ်အနွယ်တွေအားလုံးရဲ့ရှေ့မှာ ဒါကို ကြေညာပြီး
အမယ်ရ်ရဲ့မင်းလောင်းကို ကြိုဆိုပေးစေချင်ပါတယ်
သူ့ကိုလက်ခံ ဂုဏ်ပြုပေးစေလိုပါတယ်
သင်တို့ ကျုပ်အပေါ်ထားရှိတဲ့ လေးစားမှု စေတနာမေတ္တာနဲ့ ရိုးသားမှုတွေကို
သူ့အပေါ်မှာလည်း ထားရှိစေလိုပါတယ်
ကျုပ်ရဲ့ထီးနန်းအရိုက်အရာကို ဆက်ခံပြီး
ကျုပ်တို့ရဲ့ယဉ်ကျေးမှုအမွေအနှစ်တွေကို
လက်ဆင့်ကမ်းသယ်ဆောင်ဖို့
ရွေးချယ်ခံရသူကတော့ ဘဂဝန့်ဒက်စ် ဖြစ်ပါတယ်
ဘုရင်ကြီးဘာမာဆင်း
ဘုန်းကြီးပါစေ
အိမ်ရှေ့စံဘဂဝန့်ဒက်စ်
ဘုန်းကြီးပါစေ
ဘုရင်ကြီးဘာမာဆင်း
ဘုန်းကြီးပါစေ
အိမ်ရှေ့စံဘဂဝန့်ဒက်စ်
ဘုန်းကြီးပါစေ
မောင်ကြီး
ဘာလုပ်တာလဲ ဆူဂျမယ်
ဒါ လိမ်ညာတာ သစ္စာဖောက်တာပဲ
နှုတ်ကိုစောင့်စည်းပါ ဆူဂျမယ်
ဓားထုတ်လိုက် ဘဂဝန့်ဒက်စ်
မင်းကို စွန့်ကြဲလိုက်တဲ့ ထီးနန်းက ငါနဲ့ပဲဆိုင်တယ်
မင်းတို့က ယာယီအခွင့်အာဏာကို
အပိုင်လိုချင်တယ်ပေါ့လေ
ငါ့ခမည်းတော်ဟာ ဒီထီးနန်းကို ဦးရီးတော်ကို ရင်ခွင်ပိုက်အုပ်စိုးစေခဲ့တယ်
ဒါပေမဲ့ သူကိုယ်တိုင် မင်းပြုစိုးစံတယ်
ဒါနဲ့တင် မလုံလောက်သေးဘူး ငါ အရွယ်ရောက်လာတော့လည်း
မင်းကို ထီးနန်းလွှဲတယ်
ဒါထက်ပိုကြီးမားတဲ့ လိမ်ညာမှုနဲ့ သစ္စာဖောက်ပြားမှု ရှိနိုင်သေးလား
အဓိပ္ပာယ်မရှိတာတွေ
ဓားသိမ်းလိုက် ဆူဂျမယ်
မသိမ်းနိုင်ဘူး ဦးရီးတော်
အခု ကျုပ်ရဲ့ဓားကိုပြန်မထည့်တော့ဘူး
ကျုပ်ရဲ့ဓားက ဒီ တရားမမျှတမှုကို မြင်ခဲ့ရတာ
နှစ်ပေါင်းများစွာရှိပြီ
မင်းလည်း အခွင့်အရေးရမှာပါ
ဒါပေမဲ့ ခဏတော့စောင့်ပါဦး
သူရဲဘောကြောင်သူတွေပဲ စောင့်တယ် ဦးရီးတော် သူရဲကောင်းတွေက မစောင့်ဘူး
ဒီထီးနန်းကိုယူဖို့ ကျုပ်ပြန်လာခဲ့မယ်
ကျုပ်ရဲ့ရပိုင်ခွင့်တွေနဲ့ အမယ်ရ်ကို ပြန်လာယူမယ်
အဲဒီအတွက် လူသတ်ရမယ်ဆိုရင်တောင်ပေါ့
အမယ်ရ်ကို ဆူဂျမယ်ပဲပိုင်ရမယ် ဆူဂျမယ်ပဲ ပြန်ယူမယ်
အစ်ကိုတော် အစ်ကိုတော့်ပလ္လင်က ဒီမှာ
မဟုတ်ဘူး ငါဒီမှာမထိုင်ဘူး
ဟုတ်ပြီ ဒါဆို ဒီမှာထားမယ်
ငါက ဘုရင်ပဲ အဲဒီမှာမထိုင်ဘူး..ဒီမှာပဲထိုင်မယ်
အမယ်ရ်ရဲ့ဘုရင်မင်းမြတ် ဆူဂျမယ် ဘုန်းကြီးပါစေသော်
သူ့ကိုဒီအတိုင်းလွှတ်ပေးလိုက်လို့မဖြစ်ဘူး
ကျုပ်ကို အမိန့်ပေးလိုက်ပါ
ပြဿနာက ထွက်ခွာသွားပြီဆိုရင်
အဲဒါကို လိုက်ပြီးကြိုးစားဖြေရှင်းနေဖို့ မလိုအပ်တော့ပါဘူး
ခမည်းတော်ဘုရား..အမယ်ရ်ရဲ့ထီးနန်းကို သားတော်ဆူဂျမယ် ပြန်ယူပါ့မယ်
အစ်ကိုတော်..အခုလို ဒေါသတကြီး မထွက်သွားနဲ့လေ
နှမတော်တို့ နည်းလမ်းတစ်ခု ရှာတွေ့မှာပါ
အခု တစ်လမ်းပဲကျန်တော့တယ် ဂျိုဓာ
အမယ်ရ်က ထွက်သွားဖို့ပဲ
အစ်ကိုတော်
နှမတော်ကို ခွဲမသွားပါနဲ့
မောင်ကြီးက နှမတော်နဲ့ အမြဲအတူရှိမှာပါ ဂျိုဓာ
အမယ်ရ်တစ်ခုလုံးမှာ မောင်ကြီးဂရုစိုက်တာ မင်းတစ်ယောက်ပဲရှိပါတယ်
ဒါဆို ဒီမှာပဲနေပါလား
မောင်ကြီး ဒီလိုထွက်သွားရင် လူတွေက ပုန်ကန်သူအဖြစ် စွပ်စွဲကြလိမ့်မယ်
ကိုယ့်အခွင့်အရေးအတွက် တိုက်ပွဲဝင်တဲ့သူအားလုံး သူပုန်လို့ အခေါ်ခံရတာပဲ
ဒီသူပုန်ကြီးကို ရဲမက်တွေ လာမဖမ်းကြခင်..
မောင်ကြီးကို သွားခွင့်ပြုပါ ဂျိုဓာ
နှမတော်လေးနဲ့ပြန်ဆုံတွေ့ဖို့ အမယ်ရ်ကို မောင်ကြီး ပြန်လာခဲ့ပါ့မယ်
သူ့ကိုရှာကြစမ်း မလွတ်စေနဲ့
သူ့ခန်းဆောင်ကို သွားတာဖြစ်ရမယ်
မောင်ကြီးဆူဂျမယ်
ဖမ်းဟေ့..ဖမ်း ဖမ်း
မောင်ကြီးဆူဂျမယ်
မောင်ကြီး
သူ့ကိုတား တံခါးတွေပိတ်လိုက်
အခုလို ညီလာခံကျင်းပတာ
ဂျိုဓာ့အတွက် ကြင်ရာဖက်ရှာဖို့ မဟုတ်ဘူးလား
ဒါပေမဲ့ အမယ်ရ်ရဲ့ထီးနန်းဆက်ခံသူကို အရင်ကြေညာပြီး
ဆူဂျမယ်နဲ့ ရန်သူဖွဲ့လိုက်တယ်နော်
တခြားနည်းလမ်းမရှိဘူး
ငါပြောသားပဲ..ဆူဂျမယ်က ငယ်ရွယ်တယ် စိတ်ထက်တယ်
ရည်မှန်းချက်လည်းကြီးမားတယ်
သူ ထီးနန်းရတာနဲ့
ရာဇပွတ်တွေကို အရင်ဦးဆုံး တိုက်ခိုက်လိမ့်မယ်
ဒါတင်မကသေးဘူး
သူ့ဝမ်းကွဲမောင်နှမတွေကိုလည်း ချမ်းသာပေးမှာမဟုတ်ဘူး
တိုင်းရေးပြည်ရေးကို သမီးတော် နားမလည်ပါဘူး ခမည်းတော်
သမီးရဲ့အစ်ကိုတော်တစ်ယောက်ကို ဆုံးရှုံးရလို့ ဝမ်းနည်းရမလား
အစ်ကိုတော်တစ်ယောက် ထီးနန်းရလို့
ဝမ်းပဲသာရမလားဆိုတာ မဝေခွဲတတ်တော့တာ အမှန်ပဲ
ဆူဂျမယ်ကို ငါသားအရင်းတစ်ယောက်လို စောင့်ရှောက်ခဲ့တယ် ဂျိုဓာ
ဒါပေမဲ့ ဆူဂျမယ်က သားတစ်ယောက်မဖြစ်ချင်ဘူး
သူက ဘုရင်တစ်ပါးပဲ ဖြစ်ချင်တာ
ဒီနေ့ လူရှေ့သူရှေ့ ညီလာခံမှာ ဆူဂျမယ်လုပ်သွားတာ
ခွင့်မလွှတ်နိုင်စရာပဲ
ဂျိုဓာ..သမီးအနေနဲ့ အစ်ကိုတစ်ယောက်ဆုံးရှုံးရသလို
ခမည်းတော်လည်း ရာဇပွတ်စစ်သည်တစ်ယောက် ဆုံးရှုံးရပါတယ်
သားတစ်ယောက်ဆုံးရှုံးရတာပါပဲ
သားတစ်ယောက်က စိတ်ဆိုးသွားရင် နောက်ထပ်သားတစ်ယောက် ထပ်ရှာမယ်
ငါနားမလည်ဘူး မေနဝတီ
ဂျိုဓာ့ကို ထိမ်းမြားလက်ဆက်ပေးမယ်လေ
ဒါဆို ကျွန်မတို့သားမက်က ကျွန်မတို့သားဖြစ်လာမှာပဲ
မှန်လိုက်လေ
ဂျိုဓာရဲ့မင်္ဂ​လာ​ပွဲက ရာဇပွတ်သမိုင်းမှာ အကောင်းဆုံးမှတ်တိုင်ဖြစ်ရမယ်
ဂျိုဓာအတွက် သတို့သားလောင်းကို ရှာပါရစေဦး
ဂါရဝ​ပြုပါတယ်
စစ်တပ်အဆင်သင့်ဖြစ်ပါပြီ အရှင်
ဂန်ဂေါ်ရီပွဲတော်အတွက် ရာဇပွတ်ဘုရင်အားလုံး
အမယ်ရ်မှာ စုဝေးရောက်ရှိနေကြောင်း သတင်းရထားပါတယ်
ဂန်ဂေါ်ရီပွဲတော်
၁၈ ရက်လောက် ကျင်းပတဲ့ ပွဲတော်တစ်ခုပါ
ကောင်းပြီလေ
ရာဇပွတ်တွေအားလုံး စုံရင် ငါတို့ သွားတိုက်မယ်
စစ်ရေးပရိယာယ်အရ ရန်သူတစ်ယောက်တည်း ဖြစ်နေချိန်မှာသာ
တိုက်ခိုက်ဖို့ သင့်ကြောင်းပါ
ဒါဆို ငါ မင်းဆီကနေ တိုင်းပြည်အုပ်ချုပ်နည်း ပြန်သင်ရမယ်ပေါ့
ခွင့်လွှတ်တော်မူပါ အရှင်
အင်အားသာချိန်ကို စောင့်ဆိုင်းနေတာ အရူးတွေရဲ့အလုပ်ပဲ
သူတို့အားလုံးကို အတူသတ်လိုက်ရင်
အချိန်ကုန်သက်သာတာပေါ့
ရာဇပွတ်တွေအားလုံးကို တစ်ပြိုင်တည်း ကွပ်မျက်မယ်
သူတို့ဦးခေါင်းတွေကိုရော မာနကိုပါ ဆုံးရှုံးစေရမယ်
ဂန်ဂေါ်ရီပွဲတော်က တော်တော်စည်မယ်လို့ ကြားတယ်
ပျော်စရာတွေချည်းပဲ
မင်းသားလေးတွေလည်း ဒီကိုရောက်နေတယ်
သူတို့ လာရမှာပေါ့
ဒါ သူတို့ရဲ့မိဖုရားလောင်းကိုရွေးဖို့ အခွင့်အရေးပဲလေ
ဒါပေမဲ့ မိန်းကလေးတွေတောင် သူတို့ရဲ့ သတို့သားလောင်းကို ရွေးချယ်ခွင့်ရှိတယ်နော်
ဒါကြောင့် လုလင်ပျိုတွေအတွက်
မိန်းမပျိုတွေရှေ့မှာ အစွမ်းပြနိုင်ဖို့
ပြိုင်ပွဲတွေ ကျင်းပပေးတာပေါ့
နပန်းပွဲတို့..လှံတံပစ်ပွဲတို့ ဓားရေးပြိုင်ပွဲတို့လေ
သွားကြမလား
ဒါတွေ ဆင်မြန်းပေးပြီးရင် လိုက်ခဲ့မယ်လေ
သုကညာ..ဟိုဆွဲကြိုးကော
ငါတို့အားလုံးကို မယ်တော်က ဆင်တူပေးထားတာလေ
ဟုတ်သားပဲ
အခု ဘယ်မှာလဲ
နောက်မှ ပြောပြမယ်
ဘာနောက်မှလဲ
နောက်မှပါဆိုမှ မင်းသားတွေကို ကြည့်ပြီးမှပေါ့..ဘာရှိရဦးမလဲ
လက်ဝတ်ရတနာတောင်မှ ပြည့်ပြည့်စုံစုံ မဆင်မြန်းသွားရင်
မင်းသားငယ်တွေက နင့်ကို မင်းသမီးတစ်ပါးလို့မထင်ဘဲ
မောင်းမတစ်ယောက်လို့ ထင်လိမ့်မယ်
- သွားကြစို့ သျှီဝနီ - သွားကြမလား
အစ်မတော်..သတိထားနော် အခု အမယ်ရ်မှာ
ရာဇပွတ်တခွင်က ခိုးသားကြီးတွေအားလုံး ရောက်နေမှာ
ခိုးသားတွေဟုတ်လား
ဟုတ်တယ်..တချို့က နှလုံးသားကိုခိုးတယ် တချို့က အကြည့်ကို ခိုးတယ်
တချို့ကတော့ လည်ဆွဲကို ခိုးတတ်တယ် တချို့ကတော့ မမြင်ချင်ယောင်ဆောင်တယ်
ဒါနဲ့ အစ်မတော် ဘယ်သူ့ကိုရှာနေတာလဲဟင်
ဒါကို ခိုးသွားတဲ့ ခိုးသားကိုလား
ဘာရယ်..နင်ဘာကိုပြောချင်တာလဲ သျှီဝနီ
အစ်မတော်ရဲ့လည်ဆွဲကိုပြောနေတာလေ
ဂျိုဓာကို တွေ့လား ဂျိုဓာကို တွေ့သေးလား
မိဖုရားကြီး သူဒီမှာပဲ ရှိမှာပါ
ဂျိုဓာ
ဂျိုဓာကို တွေ့သေးလား
သူအထဲမှာ ရှိပါလိမ့်မယ် မိဖုရားကြီး
အထဲမှာလား
ဘာလုပ်နေတာလဲ ဂျိုဓာ
နန်းတော်မှာ ပွဲတော်လုပ်နေတယ်လေ
မင်းညီမင်းသားတွေအားလုံး ရောက်နေတာတောင် သမီးတော်က ဒီမှာ ထိုင်နေရလား
မယ်တော်..နတ်ရုပ်လေးတွေကို ပြီးအောင် ပြင်ပေးပါရစေဦး
သူက သူ့သတို့သားကိုရှာတွေ့သွားပြီ
သမီးတော်ရဲ့သတို့သားကိုပဲ ရှာရမှာ
ထတော့ သမီးတော်ကို မယ်တော်ကိုယ်တိုင်ပြင်ပေးမယ်
လာ..ထ
ကြည့်ပါဦးမယ်တော် ဂေါရီနတ်သမီး ဘယ်လောက်လှလဲ
သမီးတော်လေးရောပဲ
အခစားဝင်ပါတယ် မိဖုရားကြီး
မိုတီဘိုင် သက်သာရဲ့လား
သက်သာပါတယ်
မိန်းကလေးတွေ..လက်အုပ်ချီပြီး မျက်လုံးမှိတ်ထားကြ
ဂေါရီနတ်သမီးဆီမှာ ဆုတောင်းကြမယ်
သျှီဝနတ်မင်းကိုလည်း ပူဇော်ရမယ်နော်
ဂျိုဓာ..ဘာလို့အဲဒီမှာရပ်နေလဲ
ဒီကိုလာ
တပည့်တော်မ ဆုတစ်ခုပဲ တောင်းချင်ပါတယ်
တပည့်တော်မရဲ့ သန္နိဌာန်ကို ဖြည့်ဆည်းပေးပါ
တပည့်တော်မရဲ့ရန်သူဂျာလာကို လက်စားချေနိုင်ဖို့ ခွန်အားပေးသနားပါ